**Volvo World Match Play Championship** er en golfturnering som arrangeres hvert år i september på Wentworth Club utenfor London. Tittelsponsor er finansselskapet Volvo; tidligere har turneringen vært sponset av Suntory, Toyota, Cisco og HSBC. Formatet er matchspill.

Historie
--------

Turneringen ble grunnlagt av Mark McCormack som et PR-nummer for golfspillere han var manager for. Den første turneringen, i 1964, ble vunnet av Arnold Palmer, som var McCormacks første klient. Nivået på vinnerne av turneringen har vært gjennomgående høyt, og flertallet av seierne har gått til spillere som har vært nummer 1 på verdensrankingen i golf (eller uoffisielt nummer 1 før innføringen av verdensrankingen) på et tidspunkt i karrieren.

I de første 40 årene hadde turneringen uoffisiell status; den var vel ansett av fans i Storbritannia og mange land utenfor USA, populær blant spillerne og sameksisterte med Europatouren, hvis bane den spilles på, men den gav ikke poeng til verdensrankingen og premiepengene ble ikke regnet med på pengelisten. Opprettelsen av WGC-Accenture Match Play Championship i 1999 var imidlertid et slag for den eldre matchspillturneringen, som havnet i skyggen av den nye, større turneringen.

Dagens mesterskap
-----------------

I 2004 fikk turneringen en grundig overhaling. En betydelig økning i sponsormidler ble tilført fra finansselskapet HSBC, og førstepremien ble hevet til 1 million pund, som da var den største førstepremien i golf. Startfeltet ble økt til 16 spillere, og et kvalifiseringssystem basert på prestasjoner i de fire *major*-turneringene ble innført som erstatning for de tidligere invitasjonene. Det ble allokert poeng til verdensrankingen og resultatene ble gitt status på Europatourens pengeliste (dog ikke den virkelige premiesummen, som er mye større enn i de andre turneringene, men skalert i mer proporsjonale beløp). Denne overhalingen regnes som en stor suksess på alle måter unntatt én: mange av de amerikanske toppgolferne takker fortsatt nei.

Vinnere
-------


| År | Vinner | Resultat | Annenplass |
| --- | --- | --- | --- |
| 2009 | Englands flagg Ross Fisher | 4 & 3 | USAs flagg Anthony Kim |
| 2007 | Sør-Afrikas flagg Ernie Els | 6 & 4 | Argentinas flagg Ángel Cabrera |
| 2006 | Englands flagg Paul Casey | 10 & 8 | USAs flagg Shaun Micheel |
| 2005 | New Zealands flagg Michael Campbell | 2 & 1 | Irlands flagg Paul McGinley |
| 2004 | Sør-Afrikas flagg Ernie Els | 2 & 1 | Englands flagg Lee Westwood |
| 2003 | Sør-Afrikas flagg Ernie Els | 4 & 3 | Danmarks flagg Thomas Bjørn |
| 2002 | Sør-Afrikas flagg Ernie Els | 2 & 1 | Spanias flagg Sergio Garcia |
| 2001 | Wales’ flagg Ian Woosnam | 2 & 1 | Irlands flagg Padraig Harrington |
| 2000 | Englands flagg Lee Westwood | (playoff) | Skottlands flagg Colin Montgomerie |
| 1999 | Skottlands flagg Colin Montgomerie | 3 & 2 | USAs flagg Mark O'Meara |
| 1998 | USAs flagg Mark O'Meara | 1 opp | USAs flagg Tiger Woods |
| 1997 | Fijis flagg Vijay Singh | 1 opp | Sør-Afrikas flagg Ernie Els |
| 1996 | Sør-Afrikas flagg Ernie Els | 3 & 2 | Fijis flagg Vijay Singh |
| 1995 | Sør-Afrikas flagg Ernie Els | 3 & 1 | Australias flagg Steve Elkington |
| 1994 | Sør-Afrikas flagg Ernie Els | 4 & 2 | Skottlands flagg Colin Montgomerie |
| 1993 | USAs flagg Corey Pavin | 1 opp | Englands flagg Nick Faldo |
| 1992 | Englands flagg Nick Faldo | 8 & 7 | USAs flagg Jeff Sluman |
| 1991 | Spanias flagg Seve Ballesteros | 3 & 2 | Zimbabwes flagg Nick Price |

Eksterne lenker
---------------

* Offisielt nettsted Rediger på Wikidata

Portal: Golf